
	Comisia pentru buget, finanţe şi bănci

   Bucureşti,   06.09.2006
   Nr. 22/299
	
	Comisia pentru 

industrii şi servicii
   Bucureşti,    06.09.2006
   Nr. 23/108


Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative privind facilitarea finanţării societăţilor comerciale prin intermediul pieţei de capital cu care comisiile au fost sesizate în fond cu adresa Biroului Permanent nr. Pl-X 480 din 22 mai 2006.

	PREŞEDINTE,
Mihai Nicolae Tănăsescu
	PREŞEDINTE,
Dan Ioan Popescu

	Comisia pentru buget, finanţe şi bănci

   Bucureşti,   06.09.2006
   Nr. 399
	
	Comisia pentru 

industrii şi servicii
   Bucureşti,    06.09.2006

   Nr. 108


RAPORT COMUN

asupra propunerii legislative privind facilitarea finanţării societăţilor comerciale prin intermediul pieţei de capital
Cu adresa nr. Pl-X 480 din 22 mai 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci şi Comisia pentru industrii şi servicii cu propunerea legislativă privind facilitarea finanţării societăţilor comerciale prin intermediul pieţei de capital.

La întocmirea raportului s-au avut în vedere avizul favorabil al Consiliului Legislativ nr. 56/16.01.2006, avizul negativ al Comisiei pentru politică economică, reformă şi privatizare nr.21/240/23.04.2006, avizul negativ al Consiliului Economic şi social nr. 74/11.01.2006, precum şi punctul de vedere negativ al Guvernului, nr.1071/3.04,2006.

Prezenta propunere legislativă are ca obiect de reglementare  amendarea legislaţiei pieţei de capital în vederea creării premiselor unei mai accelerate dezvoltări a pieţei de capital, a încurajării emitenţilor să apeleze la bursa de valori pentru a se finanţa, aşa încât acest proces să devină mai rapid şi mai ieftin. Prezentul act normativ vizează creşterea atractivităţii ofertelor publice primare pentru companii, prin eliminarea unor taxe precum şi prin scurtarea termenelor de avizare a ofertelor publice iniţiale.
Propunerea legislativă face parte din categoria legilor ordinare.
La dezbaterea propunerii legislative au participat, în conformitate cu prevederile art. 51 şi 52 din Regulamentul Camerei Deputaţilor: din partea Comisia Naţională a Valorilor Mobiliare domnul vicepreşedinte Paul Miclăuş şi din partea iniţiatorilor doamna deputat Graţiela Iordache.
La lucrările comisiei au participat  45  deputaţi, din totalul de 49 membri ai comisiei.

Raportul comun al comisiilor a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 11 mai 2006.

Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative, în şedinţa din data de 27 iunie 2006, comisiile propun supunerea spre dezbaterea şi adoptarea Plenului Camerei Deputaţilor a propunerii legislative cu amendamentele prezentate în anexă.
	PREŞEDINTE,

Mihai Nicolae Tănăsescu 

SECRETAR,

Radu Cătălin Drăguş 
	PREŞEDINTE,

Dan Ioan Popescu
SECRETAR,

Aurelia Vasile


Consilieri parlamentari:
Bărdiţă Mariana

Vlăsceanu Silvia
ANEXĂ

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	Titlul legii
LEGE

privind facilitarea finanţării societăţilor comerciale prin intermediul pieţei de capital
	Titlul legii
LEGE

privind facilitarea listării societăţilor comerciale pe piaţa de capital
Autori:
Comisia pentru buget, finanţe şi bănci 

Comisia pentru industrii şi servicii
	Pentru corelare cu textul legii

	2.
	Art. 1. Prezenta lege are drept scop dezvoltarea pieţei de capital prin încurajarea societăţilor comerciale de a-şi finanţa activitatea prin intermediul pieţelor reglementate.
	Nemodificat 
	

	3.
	Art. 2. În înţelesul prezentei legi, termenii de mai jos se definesc după cum urmează:

a) emitent – societatea comercială, emitentă de instrumente financiare tranzacţionate sau nu pe o piaţă reglementată;

b) instrumente financiare – valori mobiliare şi alte instrumente financiare definite ca atare în Legea nr. 297/2004 privind piaţa de capital.
	Se elimină.
Autori:
Comisia pentru buget, finanţe şi bănci 

Comisia pentru industrii şi servicii
	Aceste prevederi sunt reglementate în Legea nr. 297/2004 privind piaţa de capital, cu modificările şi completările ulterioare şi ca atare prezenta lor nu se mai justifică în textul acestei legi.

	4.
	Art. 3. Emitenţii care derulează o ofertă publică de vânzare de valori mobiliare în condiţiile Titlului V şi VI din Legea nr. 297/2004 privind piaţa de capital, în vederea admiterii valorilor mobiliare la tranzacţionarea pe o piaţă reglementată, beneficiază de scutiri sau reduceri de taxe, drept pentru care se modifică următoarele acte normative:

(1) Punctul (3) al Anexei la Regulamentul CNVM nr. 5/2002 republicat, privind modul de încasare şi de gestionare a veniturilor extrabugetare din care se finanţează Comisia Naţională a Valorilor Mobiliare se modifică după cum urmează:

a) cota de 0% din valoarea ofertelor publice de vânzare derulată în vederea admiterii la tranzacţionare pe o piaţă reglementată;
b) cota de cel mult 0,5% din valoarea ofertelor publice de vânzare, altele decât cele de la lit. a).

(3) Onorariile notariale datorate de emitenţi pentru redactarea actelor juridice de majorare a capitalului social, prin intermediul notariatelor publice şi autentificarea acestora, ca urmare a derulării unei oferte publice de vânzare de acţiuni, în vederea admiterii la tranzacţionare pe o piaţă reglementată, se stabilesc în sumă fixă de 200 lei.

Ordinul Ministerului Justiţiei nr. 943/C/01.07.2005, se modifică corespunzător.
	Articolul 3 va avea următorul cuprins:

Pentru emitenţii care derulează o ofertă publică de vânzare de valori mobiliare, în condiţiile titlului V şi VI din Legea nr. 297/2004 privind piaţa de capital, cu modificările şi completările ulterioare în vederea admiterii valorilor mobiliare la tranzacţionarea pe o piaţă reglementată, comisionul datorat către CNVM este zero, pentru această operaţiune.
Autor:

Deputat Dan Ioan Popescu – PSD
Se elimină

Autori:
Comisia pentru buget, finanţe şi bănci 

Comisia pentru industrii şi servicii
	Pentru a răspunde observaţiilor formulate de Guvern şi de Consiliul Legislativ.

Prevederile contravin directivelor europene în domeniu.

	5.
	Art. 4. La art. 173 din Legea nr. 297/2004, după alin. (1) se introduce alin. (11) cu următorul conţinut:

(11) Aprobarea sau respingerea prospectului se face motivat de către CNVM în maxim 45 de zile de la înregistrarea cererii de aprobare a prospectului, în lipsa oricărui răspuns cererea fiind considerată aprobată tacit.
	Se elimină

Autori:
Comisia pentru buget, finanţe şi bănci 

Comisia pentru industrii şi servicii
	Art. 4 contravine prevederilor art. 13 pct. 2-4 din Directiva nr. 2003/71/CEE privind prospectele publicate atunci când valorile mobiliare sunt oferite publicului sau admise la tranzacţionare, care amendează Directiva 2001/34/EC. Prevederile Directivei anterior menţionate au fost transpuse prin art. 188 din Legea nr. 297/2004.

	6.
	Art. 5. CNVM este obligată, în termen de 30 de zile de la intrarea în vigoare a prezentei legi, să organizeze un birou de informaţii prin intermediul căruia să acorde consultanţă de specialitate emitenţilor, în mod gratuit.
	Nemodificat 

(devine art. 4)
	Corelare cu prevederile Legii nr. 297/2004.

	7.
	Art. 6. Prezenta lege intră în vigoare de la data publicării în Monitorul Oficial.
	Articolul 6 va avea următorul cuprins:

Prezenta lege  intră în vigoare la data publicării şi se aplică până la 31 decembrie 2007.
	În vederea măsurării impactului asupra pieţei de capital pe o perioadă limitată.

